**EELNÕU 2023/154**

**KOMISJONID:**

|  |  |
| --- | --- |
| eelarve- ja arengukomisjon | X |
| hariduskomisjon | X |
| kultuuri- ja spordikomisjon | X |
| majandus- ja keskkonnakomisjon | X |
| revisjonikomisjon | X |
| sotsiaalkomisjon | X |
| noortevolikogu | X |
| seeniorite nõukoda | X |

**VILJANDI LINNAVOLIKOGU**

OTSUS

### 26. jaanuar 2023 nr

Viljandi linna elutöö preemia

Viljandi Linnavolikogu 24.09.2015 määruse nr 61 “Viljandi linna elutöö preemia“ alusel ning arvestades laekunud ettepanekuid Viljandi Linnavolikogu

**o t s u s t a b:**

1. Kinnitada salajase hääletuse tulemused.

2. Viljandi linna 2022. aasta elutöö preemia saaja on \_\_\_\_\_\_\_\_\_\_\_\_\_\_\_\_\_\_\_.

3. Käesoleva otsusega mittenõustumisel võib esitada 30 päeva jooksul otsuse teatavakstegemisest arvates:

1) vaide Viljandi Linnavolikogule aadressil volikogu@viljandi.ee või Linnu tn 2, 71020 Viljandi;

2) kaebuse Tartu Halduskohtule aadressil tmktartu.menetlus@kohus.ee või Kalevi tn 1, 51010 Tartu.

4. Otsus jõustub teatavakstegemisest.

(allkirjastatud digitaalselt)

## Helmen Kütt

linnavolikogu esimees

# Koostaja(d): Maarja Evert

**Esitatud:** 09.01.2023

**Esitaja:** Viljandi Linnavalitsus **Ettekandja:** Helmen Kütt

**Lk arv:** 6

**Hääletamine:** nõudmisel

Seletuskiri

**Viljandi linna elutöö preemia**

Eelnõu eesmärk on tunnustada füüsilist isikut, kelle aastatepikkune tegevus on avalikkuse poolt kõrgelt hinnatud ja kelle kogu elutöö on positiivselt mõjutanud Viljandi linna arengut ja mainet.

Tunnustamine toimub Viljandi Linnavolikogu 24.09.2015 määruse nr 61 “Viljandi linna elutöö preemia“ alusel ning arvestades laekunud ettepanekuid.

Ettepanekuid esitati 14, kokku 8 isiku tunnustamiseks. Ettepanekute põhjal koostati koondtabel.

Preemia suurus on 10 000 eurot pärast riigi poolt kehtestatud maksude mahaarvamist. Preemiaga kaasneb Viljandi linna aukiri ja Viljandi linna teenetemärk. Preemia saaja nimi kantakse Viljandi linna auraamatusse. Preemia antakse üle Eesti Vabariigi 105. aastapäevale pühendatud pidulikul kontsertaktusel või preemia saajale sobival ajal ning sobivas kohas.

|  |  |
| --- | --- |
| **Kandidaat** | **Põhjendus** |
| **Tiit Aru**  Esitati 6 korda  (esitajad Monica Heinpõld, Mikola Misjuk, Valimisliit Südamega Viljandis, Reformierakond, Päivo Nõmmik, Viljandi Linnavolikogu Eesti Keskerakonna saadikurühm) | Tiit Arul täitus sel sügisel 50 aastat Viljandimaa spordielu edendamist. Ta on Viljandi Spordikoolis pidanud kergejõustikutreeneri ametit 37 aastat ja edaspidi olnud 13 aastat Kergejõustikuseltsi (KJS) Sakala vabatahtlik treener.  Tiit on suure südamega ja kõrge motivatsiooniga mees, kes alati toetab ning abistab nõu või jõuga noortreenereid ja -sportlasi. Ta on nõudlik ja aus ning eeskujuks ja inspiratsiooniks paljudele noorsportlastele ja treeneritele.  Teda tuntakse kergejõustiku ringkondades riiklikul tasandil peamiselt kui edukat treenerit ja pikaaegset KJS Sakala juhti. Viljandi maakonna tasandil on tema panus aga hoopis laiem ja väga suuremahuline.  Vaatamata kõrgele eale on Tiit alati tegevuses, viies läbi treeninguid või kohendades spordiinventari. Tiitu ei peatanud ka 2020. aastal põetud raske haigus ja üsna varsti võis teda taas näha reipal sammul treeningsaali astumas.  **Tiit Aru panus kergejõustiku valdkonna arendamisesse nii maakondlikul kui riiklikul tasandil:**   * Tiit Aru on üks pikema ja edukama karjääriga noorte treener, kes endiselt tegutseb aktiivselt noorte juhendamisega. Tiit Aru õpilased on võitnud parimatel hooaegadel umbes 50 medalit Eesti noorte kergejõustiku meistrivõistlustelt. Tema õpilased on jõudnud ka rahvusvaheliste tiitlivõistlusteni, kus edukamaks sportlaseks on odaviskaja Risto Mätas, kelle parimaks tulemuseks võib pidada Euroopa MV odaviskes 4. kohta. Tuntumad on ka Margus Hunt ja Kristo Galeta.   Suuresti Tiit Aru õpilastest koosnenud KJS Sakala võistkonnad on olnud mitmel korral parim Eesti juunioride kergejõustikuklubi, mis on andnud võimaluse esindada Eestit Euroopa Juuniorklubide Karikavõistlustel. Parimaks saavutuseks eelpool toodud võistlustel on Tamperes C liiga II koht, sealt edasi Gotbussis B liigas samuti II koht ja pääs A (kõige kõrgem liiga) liigasse, kuhu ei sõidetud finantsilistel kaalutlustel. Samuti on KJS Sakala klubi olnud edukas ka täiskasvanud klubide karikavõistlustel, kus on korduvalt oldud kolme parima klubi seas. Käesoleval hetkel on Tiit Aru edukaim õpilane Kelly Heinpõld, kes on heitealadel saavutanud 22 Eesti ja 10 Baltimaade noorte meistritiitlit kergejõustikus. Noorte Olümpiapäevadel Bakuus saavutas ta 8. koha. Tiit Aru on talle treeneriks oma vabast ajast.   * Tiit Aru on olnud KJS Sakala eestvedaja aastast 1989, kui alustas tööd juhatuses. Alates 1995. aastast on ta juhatuse esimees. Alati on ta olnud väga korrektne asjaaja ja ettenägelik klubijuht, mille tulemusena on klubi püsinud võrdväärse partnerina EKJL liikmesklubide seas juba 1989. aastast. Klubijuhina on ta alati leidnud võimaluse toetada Viljandi maakonna äärealadel elavaid sportlasi ja nende treeningtingimusi, et nad saaksid treenida lähimates keskustes, Viljandis ja käia võistlustel. Samuti on KJS Sakala toetanud oma sportlasi, kes on pärast keskhariduse omandamist läinud edasi õppima teise linna ja jätkanud spordi tegemist. * Tiit Aru on kogu oma spordipedagoogi karjääri jooksul olnud väga paljude maakondlike ja üle riigiliste kergejõustikuvõistluste korraldajaks ja eestvedajaks. Kõige silmapaistvamaks on Valter Kalami mälestusvõistluste korraldamine, alguses ühe osalisena ja hiljem põhilise eestvedajana. Samuti Bigbank Kuldliiga kergejõustikusari, mille üks etapp toimus aastatel 2010, 2011 ja 2012 Viljandis ja kus osalesid ka rahvusvahelise tasemega välisriigi sportlased. See on tunnustuseks Viljandi maakonna kergejõustikule. Eelpool toodud võistlused on andnud võimaluse Viljandis näha võistlemas kõrge rahvusvahelise tasemega sportlasi, nagu Ramil Guliyev, kes tuli hiljem 200 m jooksus maailmameistriks. Koos võistluste korraldamisega panustas Tiit Aru alati ka sellesse, et Viljandi maakonnas oleks piisavalt litsentseeritud kohtunikke, mis võimaldaks korraldada maakondlikke ja riiklikke võistlusi. Endal tal on kohtunikuna kirjas üle 1500 võistluse. * Tiit Aru on alati tundnud muret ja püüdnud leida lahendusi, et parandada Viljandi maakonna kergejõustiklaste sportimistingimusi. Ta on panustanud paljudesse spordiobjektidesse, näiteks Loodi spordibaasi, Viljandi järve äärsesse heiteväljakusse, Viljandi Paalalinna Kooli väljakusse, Viljandi Paalalinna Kooli sisehalli ja Viljandi Paalalinna Kooli uue heiteväljaku loomisesse. Lisaks on Tiit Aru panustanud Mustla, Abja, Karksi-Nuia ja Võhma treeningupaikade parandamisesse. * Tiit Aru on aastaid koostanud Viljandimaa kergejõustiku edetabeleid, et säiliks kohalik spordiajalugu. Samuti on tema kogus säilitatud suurel hulgal muid ajaloolisi materjale, mille põhjal on suuresti koostatud bakalaureusetöö Viljandi KJS Sakala tegevusest Viljandi maakonna kergejõustikus.   Tiit Aru rolli on raske ületähtsustada Viljandi ja laiemalt ka Eesti kergejõustiku ajaloos. Tavaliselt piirdub noortetreeneri roll vaid noorte treenimisega, harvem panustatakse vabatahtlikult spordi teistesse valdkondadesse. Raske oleks näha, et üks inimene suudaks oma eluajal veel rohkem ja laiemalt panustada oma valdkonda, kui Tiit Aru  seda on teinud.  **Varasemalt on Tiit Arule omistatud järgmised tunnustused:**  1979 – Eesti NSV Haridusministeeriumi pool rinnamärk „Haridustöö eesrindlane“  2006 – Viljandimaa Aasta õpetaja, Aasta treener  2013 – Eesti Kergejõustikuliidu auhind Valter Kalami mälestusvõistluse läbiviimise eest  2014 – Euroopa Kergejõustikuliidu treeneri auhind  2015 – Eesti Kultuurkapitali elutööpreemia  2017 – Viljandimaa Vapimärk  2020 – Viljandimaa parim treener  2021 – Viljandimaa parim treener |
| **Luule Komissarov**  Esitati 2 korda  (esitajad Ugala teater, Ljudmila Nugis) | Luule Komissarov, neiupõlvenimega Luule Proos, sündis 11. augustil 1942 Haapsalus. Ta lõpetas Tallinna Riikliku Konservatooriumi lavakunstikateedri 2. lennu 1965. aastal ja suundus koos mitmete kursusekaaslastega tööle vastasutatud Noorsooteatrisse, kuhu jäi kuni 1992. aastani. Pärast mõneaastast vabakutselise karjääri liitus Luule 1996. aastal Ugala trupiga ning on jäänud Ugalale ja Viljandile truuks siiani. Teatri kõrval on ta mänginud ka filmides, telelavastustes ning mitmes seriaalis, millest kõige tuntum loomulikult Laine roll seriaalis “Õnne 13.  Teatri, televisiooni ja kino kõrval ei saa jätta tähelepanuta ka Komissarovi rohkearvulisi osalemisi Raadioteatri kuuldemängudes läbi mitme aastakümne. Tunnustuseks selle töö eest pälvis Luule 2018. jaanuari alguses Eesti Vaegkuuljate Liidu aastapreemia.  2022. aasta augustis tähistas Luule oma 80ndat sünnipäeva ja hoolimata kõrgest east töötab ta endiselt aktiivselt näitlejana ja teeb hetkel kaasa kolmes Ugala lavastuses.  Luule on pälvinud oma rollide eest loendamatul arvul Ugala publiku- ja kolleegipreemiaid. 1983. aastal tunnustati teda ENSV teenelise kunstniku aunimetusega, 2003. aastal sai ta Oskar Lutsu huumoripreemia, 2004. Valgetähe neljanda klassi ordeni, 2012. Viljandi linna teatripreemia ja 2021 tunnustati teda Viljandimaa vapimärgiga. Luule on Eesti Näitlejate Liidu auliige.  Luule Komissarov on üheks Viljandi linna sümboliks ja väärib igati ka linna elutöö preemiat. |
| **Maie Tammemäe**  (esitaja Valimisliit Südamega Viljandis) | Pikaaegne töö Viljandi laste ja noortega rahvatantsu traditsiooni elushoidmiseks Viljandis ja seeläbi Eestis. Tema õpetuste järgi on kasvanud uus hulk tantsuõpetajaid, kes hoolitsevad linna koolides rahvatantsu hariduse eest. |
| **Mai Palo**  (esitaja Valimisliit Südamega Viljandis) | Mai Palo on põline viljandlane. Abikaasa Ilmar Paloga olid nad Viljandi Matkaklubi liikmed ja jagasid ühist hobi. Sport ja matkamine on Mai Palole oluline tänaseni.  Vähestele on teada see fakt, et Mai Palo on rajanud Viljandisse Tallinna reisibüroo Viljandi filiaali ja asus ekskursioone korraldama. Sellest Viljandis ekskursiooni äri arenema hakkaski. Alates 1961. aasta 7. juulist kuni 2002. aastani töötas Mai Palo raamatupoes ja oli pikka aega selle kaupluse juhataja. Mai Palo eriline roll ja tähtsus on aga Viljandi Raamatuantikvariaadi pidamine. Alates 1. juunist 1976. aastast oli Viljandis oluline ja linna kultuurielu rikastav raamatuantikvariaat, mida külastati kogu Eestist ja ka välismaalased ja Eesti sõbrad leidsid Viljandisse sattudes tee sinna.  Aastast 2002, kui Mai Palo lõpetas töötamise raamatukaupluses, on ta töötanud Viljandi Raamatuantikvariaadis ja olnud seal lahke ostjate võõrustaja, asjatundlik soovitaja ja loonud võimaluse raamatutele uue kodu leidmisel. Oma pensionist hoidis ta lahti antikvariaadi uksed tasudes üüri, seda ka neil rasketele kroonviiruse aastatel, kui erilisi laekumisi polnud ja turiste liikus vähe Viljandis. Sellel aastal lõpetas Mai Palo raamatuantikvariaadi pidamise. Nimelt jätkab seda tegevust Raamatukoi, mille töös ka Mai Palo aktiivselt kaasa lööb ja rõõmustab neid, kes astudes uude raamatuantikvariaati kohtavad neile tuttavat Mai Palo. Mai Palol on kaks poega ja viis lapselast. Aktiivse, positiivse, sportliku ja rõõmsameelse seeniorina väärib Mai Palo Viljandi linna tunnustust. |
| **Aavo Soopa**  (esitaja Viljandi Linnavolikogu Isamaa saadikurühm) | Aavo Soopa on tunnustatud pedagoog ja koolijuht. Ta on olnud praeguse Viljandi Kesklinna Kooli direktor aastail 1978-2022, mis teeb temast pikima ametistaažiga koolijuhi (44 aastat) Eestis. Aavo Soopa sündis 3. jaanuaril 1950. aastal Abja-Paluojal. Õppis Tartu Ülikooli kehakultuuriteaduskonnas, mille lõpetas 1973. aastal kehalise kasvatuse õpetaja kvalifikatsiooniga. Esimene töökoht oli Viljandi 1. Keskkoolis kehalise kasvatuse õpetajana. Suur väljakutse oli 1976. aastal valminud uue koolimaja ehitus, mil Soopal paluti aidata ehituslikult juhendada staadioni ehitust.  1978. aastal määrati ta Viljandi 4. Keskkooli direktoriks. Kool oli just saanud keskkooli õigused, aga oli vaja õppeasutus ka sisuliselt üles ehitada. Vaja oli rajada kabinetsüsteem ja luua kooli omad traditsioonid. Samuti vajasid kasvamist ka õpetajate oskused ja kompetentsid. 1982. aastal omistati koolile J. Köleri nimi ning koolis alustasid tööd kunsti ja ajaloo süvaõppe klassid. Eesti taasiseseisvumisega kaasnesid muutused ka koolihariduses. Loodi uued õppekavad, arenes välissuhtlus ja kvaliteetkoolitused Soomes ja Rootsis. Samuti tekkis vilistlaskonna hulgas soov taastada kooli esialgne nimi Viljandi Maagümnaasium. 1995. aastal toimuski nime muutus. Kool muutus palju ka sisuliselt. Sellel ajal omandasid Eesti koolid koolidemokraatia olulisi põhimõtteid.  1993. aastal rajati kooli ruumes koostöös R. Üksvärava ja Toomas Saaliga Viljandisse Mainori majanduskool. Aavo Soopa oli 10 aastat selle filiaali juht. Siin said paljud viljandlased majandusalaseid ja ettevõtlusalaseid oskusi ning küllap on seegi ka kaasa aidanud sellele, et Viljandi ettevõtluskeskkond on täna atraktiivne ja jätkusuutlik. Suured muutused toimusid selle sajandi alguses gümnaasiumiosa eraldumisega iseseisvaks kooliks. 2012. aastal toimus see muutus ka Viljandis, kus senised gümnaasiumid muutusid põhikoolideks ja linna tekkis üks gümnaasium. Aavo Soopa jätkas Viljandi Kesklinna Kooli direktorina. Samal ajal jätkus ka kaasava hariduse rakendamine koolides, mis on olnud tõsine väljakutse kõigile. Sellega saadi direktor Soopa juhtimisel edukalt hakkama.  Aavo Soopa on 1991. aastal asutatud Eestimaa Koolijuhtide Ühenduse asutajaliige, oli korduvalt valitud juhatusse, ning oli esimehe asetäitja aastail 1994-1996. Lisaks juhtis ta 15 aastat Viljandimaa koolijuhtide Ühendust ja on olnud tegev mitmes Viljandi volikogu komisjonis (hariduskomisjonis 2 perioodi ja eelarve komisjonis 1 periood). 2006. aastal valiti ta Mainori Kõrgkooli poolt vabariigi aasta haridusjuht 2006 nominendiks ja 2019. aastal Viljandi linna aasta haridusjuhiks. Aavo Soopa suhtlemisstiil on olnud läbi aegade demokraatlik. Probleeme on ta näinud kui õppimise võimalusi. Tema peamine viis kooli juhtimisel on teha inimesed ise kaasvastutajateks, sest siis on nad sageli paljudeks raskusteks valmis. Tänu eelnevale on tema poolt 44 aastat juhitud kool selline, kuhu tahavad tulla õppima õpilased ja õpetama õpetajad. Tänavu sügisel jäi Aavo Soopa pensionile ning andis koolijuhi ameti üle Kaija Kitsele. |
| **Aili Kiin**  (esitaja Kertu Alvre) | Aili Kiin on staažikas pedagoog, kes on oma tööd teinud suure südame ja pühendumusega juba üle 50 aasta. Lisaks suurepärasele tööle õpetaja ja huvijuhina Viljandi Maagümnaasiumis ja emakeele ja kirjandusõpetajana ning uurimistööde juhendajana Viljandi Gümnaasiumis on ta panustanud valdkonna arengusse ka üle-eestilisel tasandil – ta on koostanud emakeele õppevara, on Eesti Emakeeleõpetajate Seltsi asutaja- ja auliige ning olnud seltsi aseesimees, samuti on ta kirjutanud mitmeid erialaseid artikleid.  Tema töö õpilaste uurimistööde juhendamisel on olnud väga tulemuslik, paljud tema juhendatud õpilastööd on saavutanud auhinnalisi kohti nii emakeeleolümpiaadidel kui õpilaste teadustööde riiklikul konkursil.  Aili südameasjadeks on luule ja teater, mida ta ühildab juba kümneid aastaid õpilastega Betti Alveri nimelistel luulepäevadel osaledes. Tema koostatud ja lavastatud sügavamõttelised ja hingestatud luulepõimikud on konkurssidel aastast aastasse tunnustust pälvinud.  Üks tema suuri panuseid Viljandi linna mainekujundusse on üleriigilise õpetajate teatrifestivali „Sillad“ ellu kutsumine ja korraldamine koos toonase Viljandi Maagümnaasiumi õpetajate tuumikuga. Festival on läbi aastakümnete olnud elujõuline. Aili on ka ainus korraldaja, kes on festivali meeskonnas tänaseni kaasategev.  Aili Kiin tähistas septembris oma 70. sünnipäeva. |
| **Külli Frey**  (esitaja Kris Süld) | Pikaaegse panuse eest Viljandi linna laste eest seismisel. Külli Frey on Viljandimaa esimene lastekaitsetöötaja, kes töötas südamega Viljandi linna laste heaolu kaitsel 30 aastat. |
| **Altmar Looris**  (esitaja Ditmar Martinson) | Viljandi Nukuteatri kauaaegse ja viljaka eestvedamise eest. |

(allkirjastatud digitaalselt)

Maarja Evert

avalike suhete spetsialist